Čelentano Adriano

Adriano Čelentano (; sünd. 6. viluku 1938, Milan, Italii) om italijalaine pajatai, akt'or, režissör da prodüser.

 Biografii 
Adriano om sündnu Milan-lidnha. Vl 1957 sai vägestust italižen rok'n'rollan ezmäižel konkursal. Vl 1961 pajatai ühtni ezmäižen kerdan Sanremon muzikfestivalihe Ventiquattromila baci-pajonke («Kaks'kümne nell' tuhad čoksaidusid»). Kaičendministran eriline laskend pidi olnudele armijas sodamehele ühtemha neche festivalihe. Pajatai kärouzi sel'gäl kacujile ezinendan zavodindas, laudkund lugi necidä ustavatomaks da andoi vaiše kahtenden sijan. Sil-žo vodel hän lopi kontraktad Jolly:nke, kerazi ičeze parahimid sebranikoid da sädi änetamižen «Clan Celentano»-markad.

Vl 1962 pajatai sai vägestust «Kantadžiro»-konkursal, ezini Stai lontana da me-pajod («Piida ičtaiž edahamb minuspäi»). Sen jäl'ghe hän tegi gastrolid Francijadme da Ispanijadme, sädi TV-programiden ičeze serijad.

Vl 1987 Adriano akanke ajelihe Nevondkundaližhe Ühtištushe üks'jäižen kerdan ičeze Džoan Lui-fil'man ezmäižele ozutesele. Kacmata sihe, miše hän mokičese aerofobijaspäi, pajatai tegi erind NSTÜ:n täht da tuli lendimel. Artist andoi kaks' koncertad Moskvan «Olimpijskii»-sportkompleksas, se oli hänen ezmäine ezituz kahesas vodes. Keskuztelevizii fil'mzi koncertan TV-versijad.

Nügüd' Adriano jätktab sädamižradmižen i eläb erižpertiš, Lacio-agjas.

Adriano om nainu vn 1964, Klaudia Mori om hänen akАдриано Челентано и Клаудия Мори отметили золотую свадьбу автобиографической книгой (Adriano Čelentano da Klaudia Mori znamoičihe kuldsajad avtobiografijan kirjal) / Itar-tass.com. . Heil om kaks' tütärt da üks' poig: Rosita, Rosalinda da Džakomo. Tähäsai üks'jäine Samuel'-poiganpoig om Adrianol Klaudianke.

 Diskografii 
 Studižed al'bomad 
Kaik om sätud 37 stidioal'bomad nügüdläižele kurole.
{| class="references-small" cellpadding="10"
|- valign="top"
|
 1960 — Adriano Celentano con Giulio Libano e la sua orchestra (Adriano Čelentano Džulio Libanonke i hänen orkestranke)
 1960 — Furore (Äreduz)
 1962 — Peppermint twist (Mäntine tvist)
 1963 — A New Orleans (Uz' Orlean)
 1965 — Non mi dir (Ala pagiže minei)
 1966 — Il ragazzo della via Gluck (Prihaine Glük-irdaspäi)
 1968 — Azzurro/Una carezza in un pugno (Azur'ne taivaz / Hol' nürkus)
 1968 — Adriano Rock (Adriano rok)
 1970 — Il forestiero (Tundmatoi mez''')
 1971 — Er più – Storia d’amore e di coltello (Völ-ki — Starin armastuses i veičes)
 1972 — I mali del secolo (Voz'sadan pahuz)
 1973 — Nostalrock
 1975 — Yuppi du (Juppi-du)
 1976 — Svalutation (Svalütacii)
 1977 — Disco dance (Disko-karg)
 1977 — Tecadisk (Tekadisk)
 1978 — Ti avrò (San sindai)
 1978 — Geppo il folle (Geppo meletoi)
 1979 — Soli (Ainag)
||
 1980 — Un po’ artista un po’ no (Vähäižen pirdai, vähäižen ei)
 1981 — Deus (Jumal)
 1982 — Uh… uh…
 1983 — Atmosfera (Atmosfer)
 1984 — I miei americani (Minun amerikalaižed)
 1985 — Joan Lui (Džoan Lui)
 1986 — I miei americani 2 (Minun amerikalaižed 2)
 1987 — La pubblica ottusità (Publine tul'cmel'žuz)
 1991 — Il re degli ignoranti (Tedmatomiden kunigaz)
 1994 — Quel punto (Nece kuro)
 1996 — Arrivano gli uomini (Mehed tuldas)
 1998 — Mina Celentano (Minun Čelentano)
 1999 — Io non so parlar d’amore (En teda, kut pagišta armastuses)
 2000 — Esco di rado e parlo ancora meno (Lähten irdale harvoin i pagižen sen harvamb)
 2002 — Per sempre (Kaikeks igäks)
 2004 — C’è sempre un motivo (Sü om kaiken)
 2007 — Dormi amore, la situazione non è buona (Magada mel'heine, azjad ei ole hüväd)
 2011 — Facciamo finta che sia vero (Ka melekam, miše nece om tozi)
 2016 — Le migliori (Parahim)
 2019 — Adrian (Adrian)
|}

 Koncertižed al'bomad 
 1979 — Me, live!
 2001 — Storia d'amore
 2006 — Il ragazzo della via Gluck
 2012 — Adriano Live
 2012 — Il concerto — Arena di Verona

 Fil'mografii 
 «Lapsed da muzikaline avtomat» (1959) — Adriano
 «Ülävarghuz Milanas» (1965) — Serdžio
 «Serafino» (1969) — Serafino Fiorin
 «Emigrant» (1973) — Peppino Kaval'jo
 «Juppi-du» (1975) — Feliče
 «Blef» (1976) — Feliks
 «Džeppo-meletoi» (1978) — Džeppo-meletoi
 «Barhatižed käduded» (1979) — Gvido Kviler
 «Sobat, pühäpäiv da pätnič» (1980) — Konstantin
 «Nenavašoin tüništoitmine» (1980) — Elia Kodonjo
 «Mel'dünu meletomašti» (1981) — Barnaba Čikini
 «Bingo-Bongo» (1982) — Bingo-Bongo
 «Sur' «Eksel'sior»-adivpert'» (1982) — adivpertin Tadeus-menedžer
 «Sing-sing» (1983) — Al'fredo
 «Džoan Lui» (1985) — Džoan Lui
 «Čan'ž» (1986) — Tito Torrizi
 «Džakpot''» (1992) — Furio

 Mel'hetartujad faktad 
 Čelentano ei sö lihad vspäi 2005, hän kaičeb živatoiden oiktusid.
 Hän om «Inter»-futbolkluban himokaclijan.

 Homaičendad 

 Irdkosketused 
 Adriano Čelentanon oficialine sait (clancelentano.it). 

Kategorii:Italijan pajatajad
Kategorii:Italijan akt'orad
Kategorii:Pajatajad kirjamišton mödhe
Kategorii:Akt'orad kirjamišton mödhe
Kategorii:Personalijad kirjamišton mödhe
Kategorii:Sündnuded vl 1938